TVA (televisiokanava Kanadassa)

TVA on kaupallinen televisiokanava Kanadassa, joka palvelee ranskankielisiä quebeckiläisiä. Sen omistaa Groupe TVA Inc., joka on Québecor Médian tytäryhtiö. TVA:n uskotaan olevan lyhennys sanoista Téléviseurs associés tai Télédiffuseurs associés, riippuen lähteestä. Molemmat voidaan karkeasti kääntää suomeksi Yhdistyneet televisioyhtiöt.

Kanavan pääkonttori sijaitsee Montrealissa, ja se omistaa pienempiä tv-asemia muualla Quebecissä. Kanavan lähetykset näkyvät kaapeli-tv:ssä muullakin Kanadassa ja myös Yhdysvalloissa New Yorkin pohjoisosissa ja Uudessa-Englannissa.

Muut kanavat 

Groupe TVA:han kuuluu pääkanavan lisäksi myös useita erikoiskanavia, joita ovat
addikTV
Évasion
Canal Indigo
Le Canal Nouvelles
CASA
MOI&cie
Prise 2
TVA Sports
Yoopa

Kanavaryppääseen kuuluivat aiemmin myös englanninkielinen uutiskanava Sun News Network, joka lopetti lähetyksensä helmikuussa 2015, ja talousuutisia lähettänyt ranskankielinen Argent, joka lopetti lähetyksensä huhtikuussa 2016.

Aiheesta muualla 

Kanavan sivustot 
Groupe TVA 

Kanadalaiset televisioyhtiöt
Kanadalaiset televisiokanavat
Kanadalaiset viestimet
Ranskankieliset televisiokanavat
Vuonna 1971 perustetut televisiokanavat